als_Latn dik_Latn sag_Latn
Më datë 16 tetor 2016, në ambientet e Federatës së Shoqatave Shqiptare në Athinë, Konsullja e Ambasadës së Republikës së Shqipërisë, znj. Enkeleda Riza, bëri prezantimin e aplikacionit e-Konsullata, i cili u ofron shtetasve shqiptarë dhe jo vetëm, lehtësim në marrjen e informacionit për shërbimet konsullore.
Në këtë takim pati një interes të gjerë nga të pranishmit si dhe u drejtuan pyetje dhe u bënë prova mbi këtë aplikacion dhe shërbimet që ai ofron.
Gjithashtu një diskutim të gjerë pati edhe mbi problemet e ndryshme konsullore, si martesat ndërmjet shtetasve shqiptarë dhe atyre me dy shtetësi, si dhe mbi regjistrimin e emrave të fëmijëve të lindur në Greqi me prindër pa leje qëndrimi në Greqi ose me nje prind me leje qëndrimi në Greqi. Për të gjitha pyetjet e drejtuara, qytetarët morën shpjegimet përkatëse.
Në këtë takim u diskutua edhe mbi përgatitjet dhe pjesmarrjen në Samitin e Diasporës që do të zhvillohet në Tiranë, brenda këtij viti.
als_Latn als_Latn als_Latn als_Latn